Milan Talkies Trailor: 'मिलन टॉकिज' का ट्रेलर रिलीज होते ही वायरल, खूब देखा जा रहा है Video  
'मिलन टॉकिज' का ट्रेलर हो गया वायरल
खूब जम रहे हैं अली फजल 
खूब देखा जा रहा है वीडियो
अली फजल (Ali fazal) की फिल्म 'मिलन टॉकिज' (Milan Talkies) का ट्रेलर शुरू से ही बांधे रखता है. फिल्म के ट्रेलर के एक सीन में अली फजल बॉलीवुड के शहंशाह अमिताभ बच्चन (Amitabh Bachchan) के गेटअप में दिखाई दे रहे हैं. अली फजल (Ali Fazal) फिल्म 'दीवार' के अमिताभ बच्चन के रूप में दिखाई दे रहे हैं और गुंडों के साथ फाइट करते हैं. यही नहीं ट्रेलर में अली फजल (Ali fazal) और एक्ट्र्रेस श्रद्धा श्रीनाथ (Shraddha Srinath) के बीच प्यार को भी दिखाया गया है.  
'मिलन टॉकिज' (Milan Talkies) के ट्रेलर में देखा जा सकता है कि अली फजल (Ali Fazal) अपने प्यार की खातिर किसी भी हद तक जा सकते हैं. एक सीन में अली फजल परीक्षा में  श्रद्धा श्रीनाथ (Shraddha Srinath) को नकल कराते भी नजर आ रहे हैं. फिल्म के ट्रेलर में इमोशन, ड्राम, फाइट, कॉमेडी सभी का डोज देखने को मिल रहा है और लोग इसे खूब पसंद भी कर रहे हैं. इस फिल्म में अली फजल और श्रद्धा श्रीनाथ के अलावा संजय मिश्रा, आशुतोष राणा, ऋचा सिन्हा और सिकन्दर खेर भी अहम भूमिकाओं में नजर आएंगे. 
'मिलन टॉकिज' (Milan Talkies) को तिग्मांशू धूलिया डायरेक्ट कर रहे हैं, वहीं पीएस चटवाल इसके प्रोड्यूसर हैं.  यह फिल्म 15 मार्च को रिलीज होगी.